تورکیهدن لتونینین سویقیریم قرارینا تپکی
"بو تاسف وئریجی و حقوق دیشی قراری رد ائدیر و شدتله قیناییریق"
تورکیه، لتونینین ۱۹۱۵ حادثهلرینی "سویقیریم" اولاراق تانیملایان قرارینی شدتله قینادی.
خاریجی ایشلر باخانلیغیندان وئریلن یازیلی آچیقلامادا، لتونی مجلیسینده قبول ائدیلهن ۱۹۱۵ حادثهلرینی "سویقیریم" اولاراق تانیملایان قرارین، 'تاریخی، سیاسی ندنلرله یئنیدن یازما خصوصیتیندهکی حؤکومسوز بیر تشبث' اولدوغو وورغولاناراق،
"بو تاسف وئریجی و حقوق دیشی قراری رد ائدیر و شدتله قیناییریق" ایفادهلرینه یئر وئریلدی.
"پارلمانلار تاریخ یازما و محاکیمه ائتمه مکانلاری دئییل" دئییلهن آچیقلامادا، ۱۹۱۵ حادثهلرینه باغلی اولاراق، اولوسلارآراسی حقوقدا تانیملانمیش سویقیریم ایفادهسینین ایستیفاده ائدیلهبیلمهسی اوچون لازیم اولان شرطلرین هئچ بیرینین مؤوجود اولمادیغینا دقت چکیلدی.
آچیقلامادا، بو گیریشیمین، باشدا ۱۹۴۸ سویقیریمین اؤنلهنمهسی و جزالاندیریلماسی سؤزلشمهسی حؤکملری اولماق اوزره، آوروپا اینسان حاقلاری محکمهسینین ۱۹۱۵ حادثهلرینین دارتیشمالی اؤزللیگینی آچیقجا ایفاده ائدن ۲۰۱۳ و ۲۰۱۵ تاریخلی قرارلارینا دا ضد اولدوغو ایفاده ائدیلدی.
بو قرارین، لتونینین ایشغالینین ۸۰.جی ایل دؤنومو وسیلهسیله اؤز تاریخیندهکی حادثهلره باغلی ائتمیش اولدوغو، تاریخی حادثهلره دوغرو و عدالتلی شکیلده یاناشیلماسینین اولوسلارآراسی ایلیشکیلرین بیر اؤن شرطی اولدوغو یولونداکی آچیقلاماسی ایله ده ضدیت تشکیل ائتدیگی و بو باغلامدا دا بیر ایکیلی استانداردی اورتایا قویدوغو خاطیرلادیلدی.
آچیقلامادا بونلار قئید ائدیلدی:
"لتونی پارلمانینی تاریخدن دوشمنلیک چیخارماغا چالیشان بعضی چئورهلرین گوندمینه خیدمت ائتمک یئرینه، بویانلیش آددیمینی گئری آلماغا، باشدا تورک و ارمنی خالقلاری آراسیندا اولماق اوزره، بؤلگهده باریش ایچینده بیر یئرده یاشاماسینین تاسیس ائدیلمهسینه قارشی چابالاری دستکلهمهیه دعوت ائدیریک".تئرک
ایلگیلیلی خبرلر
تورکیه ایله ارمنیستانین اؤزل نمایندهلری ۴.جو دفعه گؤروشهجک
وینده گئچیریلهجک ۴.جو گؤروشمهیه، تورکیه و ارمنیستانین نورماللاشما پروسهسی اؤزل نمایندهلری ائلچی سردار قیلیچ و ارمنیستان پارلمانی باشقان یاردیمچیسی روبن روبینیان قاتیلاجاق
اردوغان: تورکیهنین گوونلیک قایغیلارینی نظره آلمالیدیرلار
جمهورباشقانی اردوغان بو گون باشلایاجاق و ایکی گون داوام ائدجک "ناتو دؤولت و حکومت باشقانلاری ذیروهسی"نه قاتیلماق اوچون ایسپانیانین باشکندی مادریده گئتدی
امیرعبداللهیان: تورکیهنین گوونلیک قایغیلاری حل ائدیلمهلی
امیرعبداللهیان، دونن باشکند آنکارادا خاریجی ایشلر باخانی مؤولود چاووشاوغلو ایله گؤروشمهسیندن سونرا اورتاق مطبوعات توپلانتیسیندا دانیشدی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab